Dette oppholdet levde dessverre ikke opp til forventningene og var ikke den standarden jeg har opplevd ved andre AirBnB'er både i inn- og utland
Innsjekkingsprosessen var ganske merkelig og vi ble blant annet bedt om å vente på at noen kom inn eller ut av bygget for deretter å snike oss inn. Evt bruke en kode. Da vi kom frem til leiligheten sto den ulåst og nøklene lå på innsiden. Ikke særlig betryggende å vite at noen utenforstående kan ha vært innom og gjort noe ekkelt. Utsjekk ble ikke opplyst om og vi endte dermed med å legge nøklene i leiligheten og dra.
I leiligheten var det en rekke skader, mangler etc. Dusjen var i ustand og vi måtte jobbe en god stund med kranen for å få den til å endre seg fra badekars-tappen til dusjhodet. Det var heller ikke shampoo i dusjen selv om det var opplyst at det var det i annonsen.
På kjøkkenet er det ingen stekeovn selv om det opplyses om fullt utstyrt kjøkken i annonsen. Dette svarte utleier på nærmere et døgn senere.
Sengen var også i dårlig stand. Det var teipet et A4 ark over et åpenbart hull i sengegavlen. I tillegg var midtstøtten under sengen, som holder sengen oppe, knukket. Dette gjorde at plankene i sengerammen lå på gulvet og enkelte hang ned og var festet dårlig. Dette gjorde at man sank ca 30cm ned og senga ble seende ut som en dal. Lakenet var forøvrig for lite for madrassen så det lå helspent hele tiden og førte til at hjørnene på madrassen sto rett opp og man følte man lå i en oppoverbakke når man lå ute mot kanten.
Beliggenheten til leiligheten var veldig god, kjøkkenet fremstod fresht (utenom manglende ovn), men det er egt det positive jeg har å si. På et punkt vurderte vi å dra hjem til mine foreldre som bor i Oslo da vi rett og slett var ganske skuffet og heller kunne brukt pengene på en bedre måte.